'Ons gaan wen,' sê Biden wyl Trump beloof om aan te hou veg | Maroela Media
Die Demokraat Joe Biden is vol vertroue dat hy Amerika se volgende president is terwyl pres. Donald Trump gesê het hy sal nie sonder 'n geveg gaan lê nie.
"Die syfers sê vir ons … dit is 'n duidelike en oortuigende prentjie: ons gaan hierdie wedloop wen," het Biden tydens 'n toespraak gesê en bygevoeg dat hy en Kamala Harris reeds met kenners vergader terwyl hulle vir die Withuis voorberei.
Stemme word steeds in 'n paar state getel en die uitslae in Pennsilvanië, Georgia, Arizona en Nevada sal bepaal wie die volgende Amerikaanse president is. In Georgia sal stemme intussen oorgetel word omdat die verskil tussen die kandidate so klein is. In Pennsilvanië is verkiesingsbeamptes deur die Amerikaanse hooggeregshof opdrag gegee om posstemme wat na Dinsdag se verkiesing opgedaag het eenkant te hou maar wel te tel.
Pres. Trump het intussen gesê hy glo Amerikaners verdien volle deursigtigheid rakende alle stemtellery en verkiesingsertifisering. "Dit is lankal nie meer oor 'n enkele verkiesing nie. Dit is oor die integriteit van ons hele verkiesingsproses," het Trump in 'n kort verklaring gesê.
"Ons het van die begin af gesê dat alle wettige stemme getel moet word en dat alle onwettige stemme nie getel moet word nie, maar tog het ons om elke draai weerstand van die Demokrate gekry rakende die basiese beginsel.
"Ons sal dié proses deur alle aspekte van die wet volg om te verseker dat Amerikaners vertroue in ons regering het. Ek sal nooit ophou veg vir julle en ons land nie."
Biden is egter van mening dat Amerikaners vir hom 'n mandaat gegee het om die koronavirus-pandemie, die ekonomie, klimaatsverandering en sistemiese rassisme te pak. "Hulle het dit duidelik gemaak dat hulle wil hê die land moet bymekaarkom, nie voortgaan om uitmekaar te trek nie." Hy het gesê hy hoop om Amerikaners Saterdag weer toe te spreek.
Indien Biden Pennsilvanië se 20 kieskollege-stemme kry, sal hy die 270 kieskollege-stemme hê wat hy nodig het om die presidentskap te wen. Biden sal ook wen as hy in twee van die drie ander sleutelstate die oorhand kry.
ai dis sleg as jy nie kan vat om te verloor nie
Trumpetter! time is few, pak op, pak op die tjoekie se deure staan oop in afwagting vir jou.
Vir vier jaar kerm Hillary oor die uitslae toe Trump wen, maar hy mag nie kla nie. Sou die stemme teen Biden draai sal die ou oom blou moord skreeu. Hier is 'n paar Afrikaanses wat darem lekker alle fopnuus soos boerewors verorber. Die 32 milj Latino's sal gou die mure terug beklouter as hulle opgekommander word vir die army om nog 'n 'gruwel', Rusland te takel. In plaas van die Trump-muur sal Soros se toring van Babel gebou word. 'Enjoy' 'n uitsiglose/raslose/kultuurlose toekoms in die VSA!
Soos daar grappenderwys gesê word:
Covid-19, Biden-20, And jailed-21.
Polozi het hard probeer om Trump te "Indict", ek hoop nie dit beteken omkeer en tronk toe vir die domokrate nie.
Trump bly kla oor 'wettige' en 'onwettige' stemme. Lyk my volgens hom is al die stemme vir hom wettig en dié vir Biden onwettig.